stanford-oval/wikipedia huggingface dataset:
אמיל רנו

| --- | --- |

 לידה:  8 בדצמבר 1844 מונטריי, צרפת 
 פטירה:  9 בינואר 1918 (בגיל 73) איברי-סיר-סן, צרפת 
 ענף מדעי:  פיזיקה, קולנוע 
 מקום מגורים:  צרפת
 מקום קבורה:  בית הקברות ווז'יראר 
 עיסוק:  מורה
 תרומות עיקריות
 פרקסינוסקופ
 
שארל-אמיל רנו (בצרפתית: Charles-Émile Reynaud;‏ 8 בדצמבר 1844 - 9 בינואר 1918) היה מורה צרפתי, ממציא הפרקסינוסקופ ואבי ההנפשה.
ביוגרפיה

רנו, יליד מונטריי, היה בילדותו שוליה בבית מלאכה למכניקה עדינה, ואחר כך שוליית צלם. אימו שלמדה ציור תרמה לנטיותיו האומנותיות.
כל אלה בנוסף לידע שרכש במכניקה ובאופטיקה, הספיקו לו כדי להמציא, בגיל 28, את הפרקסינוסקופ.
מכשיר עגול, דומה לסיר רחב, שסדרת הציורים של שלבי תנועה שהוצמדה לדופן הפנימית שלו השתקפה במערכת מראות. זו הותקנה על ציר במרכז המכשיר ואפשרה, בזמן שה"סיר" מסתובב, לקבל אשליית תנועה: סרט מצויר.
בשנים הבאות ייצר רנו ומכר פרקסינוסקופים רבים. במקביל שקד על שכלול ההמצאה והגדלתה, כך שתתאפשר הקרנת סרטים לקהל. למכשיר ההקרנה קרא תיאטרון חזותי. הוא כלל מרכיבים ליצירת פסקול והשמעתו. הקרנה נפרדת של רקע ותנועה על אותו מסך והמנועים שלו היו שלושה אנשים.
לסדרת סרטיו הראשונה שהקרין פומבית קרא ריינו "פנטומימה קורנת", שם כלל שלושה מסרטיו:"בירה טובה", "הליצן וכלביו" ו"פיירו המסכן". הקרנה זו, שנערכה ב-28 באוקטובר 1892 במוזיאון גרוון בפריז, הייתה ההקרנה הראשונה בהיסטוריה של סרטים מצוירים ועל כן מצוינת כיום ההנפשה הבינלאומי מדי שנה. בשל כך נחשב רנו לאבי ההנפשה.
החל משנת 1896 יצר רנו סרט ראינוע משל עצמו, "וילהלם טל", בהשתתפות הליצנים פוטיט  ושוקולד. ביולי 1897 יצר סרט חדש של צילום מונפש בבימויו, "הסיגר הראשון" (Le premier cigare) בביצוע השחקן הקומי גליפו. ב-1899  שילב סרטי אנימציה מתוצרתו עם יומני החדשות גומון.(Gaumont)
מירית בן נון

| --- | --- |

 לידה:  8 באוגוסט 1966 (בת 58) באר שבע, ישראל 
 שם לידה:  מרית אלטשולר 
 צאצאים:  טליס 
 
מירית בן נון (נולדה ב-8 באוגוסט 1966) היא אמנית ישראלית.
ביוגרפיה

נולדה בשם מרית אלטשולר וגדלה בבאר שבע. אביה צבי נהרג בתאונת דרכים בהיותה בת שש, אמה דבורה היא מורה לחינוך מיוחד בגמלאות. למירית אחות אחת.
בהיותה בת עשרים טסה עם בעלה לארצות הברית והתגוררה בלוס אנג'לס במשך עשר שנים, שם ניהלה עסק למיחזור טונרים וראשי דיו. מששבה לישראל עם משפחתה בשנת 1995 המשיכה לנהל את העסק עד לשנת 2010.
בן נון יוצרת אמנות מאז 1998, היא אוטודידקטית ולא רכשה שום השכלה פורמלית בתחום.
בן נון מתגוררת בחדרה, היא אם לשלושה ילדים, ביניהם הראפר טליסמאן.
אודות יצירתה

באתר "הארץ" נכתב בשנת 2009, בנוגע לתערוכתה "מרבצים צבעוניים", אודות יצירתה: “ציוריה של בן נון ניחנים בחושניות ובצבעוניות עזה. יש להם מאפיינים נאיביסטיים וארכיטיפיים המאזכרים אמנות עממית; במרכז יצירתה של בן נון עומדים דמות האישה והיחסים בין המינים... מירית בן נון היא צמח בר שאיננו גדל בשדרה המרכזית של האמנות הישראלית, אלא בצידי הדרך הראשית. יש לה שביל צדדי משלה, ממנו היא מתריסה כלפי עולם האמנות הממוסדת.”
גלריית תמונות

גבר ואישה. אקריליק על בד 100*100 ס"מ.
מפגש. אקריליק על בד 120*120 ס"מ.
פרחים. אקריליק על בד 70*90 ס"מ.
אישה. אקריליק על בד 60*80 ס"מ.
זוג אוהבים. אקריליק על בד 60*80 ס"מ.
קשורים. אקריליק על בד 90*70 ס"מ.
רישום. עפרונות וטושים מצויר על בלוק נייר 25*35 ס"מ.
רישום. עפרונות וטושים מצויר על בלוק נייר 25*35 ס"מ.
רישום. עפרונות, טושים ואקריליק מצויר על בלוק נייר 25*35 ס"מ.
פסל מצויר עשוי גלילי קרטון ועץ צבוע בצבעי אקריליק.
פסל מצויר עשוי גלילי קרטון ועץ צבוע בצבעי אקריליק.
פסלים מצוירים עשויים גלילי קרטון ועץ צבועים בצבעי אקריליק.
אדום. אקריליק על בד 70*90 ס"מ.
נשים נשים. אקריליק על בד 100*120.
תבליט עץ מצויר אקריליק על עץ - שכבה עליונה שמן תעשייתי שקוף.
ציור - 2 בדים מצורפים בד חיצוני 50*70 ס"מ אקריליק על בד.
תערוכות יחיד

2002 – "בריאת העולם שלי", גלריה עמליה ארבל, תל אביב.
2008 – "ארבעה אמנים, ארבע תערוכות", המשכן לאמנות הבמה ע"ש מאירוב, חולון; הפקה : אודי רוזנווין.
2009 – "מרבצים צבעוניים", מוזיאון בר-דוד לאמנות ויודאיקה, קיבוץ ברעם, אוצרת: סול לנזיני.
2009 – "נקודה. נקודתיים..נקודות...", גלריה גרשטיין, תל אביב, אוצר: דוד גרשטיין.
2010 – "קוצר נשימה", בית האמנים ע"ש זריצקי, תל אביב, ליווי אוצרותי וטקסט: טלי תמיר.
2011 – "קוצר נשימה 2", מרכז קסטרא, חיפה.
2013 - הגלריה ללימודי אפריקה תל אביב. אוצרת: עידית טולידאנו.
תערוכות קבוצתיות

2006 – אגודת האמנים חיפה.
2007 - "הכמיהה לשלום", תערוכת חוצות ברחבי הגליל המערבי והעליון.
2007 – "בין צימר למקלט", תערוכה לזכרו של רועי קליין, גלריה על הצוק ע"ש בר-זימרא, נתניה; אוצרת: חדוה ארזי.
2007 - "דיוקן" גלריה על הצוק ע"ש בר-זימרא - התערוכה השנתית אגודת אמני נתניה.
2007 – "לחם ושושנים, נשים ועבודה", ארגון העובדים מען, אוצר: ניר נאדר.
2007 – הצוללת הצהובה, ירושלים.
2008 - הגלריה האוניברסיטאית לאמנות ע"ש גניה שרייבר, היצירות השתתפו במכירה פומבית על ידי בית המכירות המרסייט.
2008 – "קסדות מצוירות", עמותת אור ירוק ובנק דיסקונט, תל אביב.
2008 – "בדוי: דימויים של רקמה באמנות הישראלית", גלריה עירונית כפר סבא, אוצרת: גלית סמל.
2008 – "ערב נס קפה", מרכז הודיה, תל אביב, אוצרת: מיריי שנאן.
2009 – "שלום, חומה, חופש", גלריה פטריס ויאר, הילטון, ברלין, אוצר: פטריס ויאר.
2019 – "אישה מוזה", בית האמנים, חדרה, אוצרת: חוה גדיש.
2019 – תערוכת מכירה של אמנות ישראלית עכשווית למען האגודה לסוכרת נעורים (סוג 1) בישראל, מוזיאון נחום גוטמן לאמנות, אוצרות: מיטל מנור ודריה קאופמן בשיתוף שולמית נוס, נווה צדק, תל אביב.
2019 – "נקודת זכות" למען ילדים ובני נוער בסיכון, גלריה למון פריים, נמל תל אביב, אוצרות: שולמית נוס, ורה פלפול.
2019 – "מציירים חיים", בנק דיסקונט וידידי מד"א בישראל, בית דיסקונט, אוצרות: שולמית נוס, ורה פלפול.
תצוגת קבע
2019 – קיר אמנות, ציור: מירית בן נון, עיצוב פנים: יעל אללוף. חלל "האקסלרטור" הראשון בHIT מכון טכנולוגי חולון.
אוספים

מוזיאון בר-דוד לאמנות ויודאיקה
בנק דיסקונט
אלטשולר שחם
לקריאה נוספת

מירית בן נון, "דקורטיביות פרימיטיביסטית עזת-נוכחות", פספורט – עיתון התיירות והתעופה של ישראל, גיליון 360, 12 ביוני 2008.
אורית לוטרינגר, "לא לנשים בלבד", ידיעות השרון, 2008.
לימור ארצי, "ארבע על ארבע", השקמה (מקבוצת העיר), גיליון 1130, 13 באוגוסט 2008.
"פורצת גבולות: תערוכת ציורים", להיות הורים (מבית מעריב מגזינים), גיליון 129, אפריל 2009, עמ' 79.
יעל בר, "תערוכה: חומר טוב", על הצפון, 1 באפריל 2009, עמ' 37.
יהודית יהב, ידיעות אחרונות 13 באפריל 2009, עמ' 8.
"מעגלי צבע בקיבוץ ברעם", מוסף מסלול של העיתון ידיעות אחרונות, 13 באפריל 2009.
מירית בן נון ואבנר בר חמא, 'שלום-חומה-חופש' בברלין, פספורט – עיתון התיירות והתעופה של ישראל, גיליון 411, 10 בנובמבר 2009.
"קוצר נשימה 2", ידיעות חיפה, 26 באוגוסט 2011, עמ' 97.
ליאור אל-חי, "נושמים אמנות", ידיעות אחרונות, 1 בספטמבר 2011, עמ' 11.
הערות שוליים

↑  מרבצים צבעוניים - מירית בן נון, באתר הארץ, פברואר 2009
↑  מירית בן נון יושבת על נקודות, באתר ynet, 23 באפריל 2009
↑  "תערוכה חדשה של מירית בן נון בבית האמנים", פספורט, גיליון מס' 443, 20 בספטמבר 2010
↑  יואב איתיאל, "דקורטיביות עזת נוכחות: נפתחה תערוכתה של מירית בן נון בגלריה של מרכז קסטרא", מגזין המושבות, 9 בספטמבר 2011, עמ' 93.
| --- | --- |
בקרת זהויות :  NLI: 987007515376005171  VIAF: 308267441   WorldCat (עם VIAF): 308267441
יחסים בין-לאומיים

יְחסים בין-לאומיים (יַחְבָּ"ל; באנגלית: International relations – IR), הוא תחום מדעי, דיסציפלינה אקדמית במדעי החברה בכלל ובמדע המדינה בפרט, העוסק בעיקר באופן מסורתי היסטורי באינטראקציה שבין מדינות ריבוניות בזירה הבין־לאומית. המחקר המדעי של אינטראקציות אלו, בא לידי ביטוי, בחקר וניתוח מדיניות החוץ של מדינות, ארגונים גלובליים ואזוריים; בטבעה של המערכת הבין־לאומית במעברים שבין מלחמה לשלום; בקונפליקטים בין־לאומיים; בקבלת החלטות של יחידים, בדפוס התנהגותה של מנהיגות ואישיות בהקשר פסיכו-היסטורי; בתיאוריה פוליטית, היסטוריה בין־לאומית, הרתעה (אסטרטגיה) ודיפלומטיה. אולם על אף זאת, לאור השינויים במציאות הבין־לאומית על גווניה כתוצאה מתהליך הגלובליזציה, ישנה הרחבה במחקר של גבולות התחום בהתאם לסדר היום העולמי המובילה למוקדי מחקר חדשים, לדוגמה: סוציולוגיה פוליטית בין־לאומית, פוליטיקה גלובלית של הטבע, הגירה, פשע בין־לאומי, תקשורת המונים וכלכלה פוליטית בין־לאומית.
הגבולות המדעיים של התחום ומאפייניו התאורטיים-האמפיריים במחקר

יחסים בין-לאומיים התהווה כתחום בין ורב תחומי, הבוחן את תולדות הסדר העולמי מהתקופה העתיקה ועד ימינו אנו. הלכה למעשה, התחום מתבונן במגמות של הפוליטיקה העולמית, כלומר, התחום עוסק בניתוח סוגיות בין-לאומיות וגלובליות, ויחסים בין המדינות והממשלים השונים בעולם בעבר ובהווה מהיבטים שונים. לדוגמה, התחום מתמקד בניהולן של מערכות בין-לאומיות, המתייחסות לממשל וממשול גלובלי בזיקה לסוגיות גלובליות, על ידי ארגונים בין-לאומיים (ובראשן האו"ם), ארגונים לא ממשלתיים ותאגידים רב-לאומיים. זאת ועוד, יחסים בין-לאומיים הוא תחום אקדמי אקלקטי, המערב תחומים מדעיים שונים כדי לנסח תיאוריות הולמות, לדוגמה: סוציולוגיה, פסיכולוגיה, אנתרופולוגיה, כלכלה, היסטוריה, פילוסופיה, משפט בין-לאומי, מנהל עסקים, גאוגרפיה ומדעי הסביבה. יתרה מזאת, חקר היחסים הבין-לאומיים עוסק במגוון רחב של סוגיות, כגון תנועות של השפעות תרבותיות, יחסים כלכליים וצבאיים, טרור, דיפלומטיה, לאומיות, פשע מאורגן, סיוע בין-לאומי, איכות הסביבה, זכויות האדם, תקשורת פוליטית, תרבות פופולרית וגלובליזציה.
התחום עצמו נחשב לרוב כאחד הענפים של מדע המדינה, אולם מוסדות אקדמיים רבים בעולם מעדיפים להתייחס אליו כאל תחום לימוד עצמאי ונפרד לחלוטין. שכן, ההתפתחות המושגית-תאורטית ביחסים הבין-לאומיים מייחסת חשיבות רבה לרמות ניתוח שונות מלבד המדינה, כמו מגמות טרנס-לאומיות של ארגוני טרור, הגירה, שינויי אקלים ולהיסטוריה של הרעיונות. מגמות אלו, מאפשרות להבין את המערכת הבין-לאומית ומאירות ממדים אחרים, שמחלישים את השפעתה של מדינת לאום על תהליכים בין-לאומיים.
היסטוריה

יש הרואים את תחילת היווצרות היְחסים הבין-לאומיים המודרניים בשנת 1648, אז נחתמו הסכמי שלום וסטפאליה בין מדינות רבות באירופה. ההסכמים ביטלו את המערכת של שלטון הכנסייה הקתולית, ויצרו במידה רבה את המערכת המודרנית של מדינות לאום ריבוניות ותרמו השפעה מכרעת להתפתחות הלאומיות באירופה. ההסכמים הביאו גם למיסוד הדיפלומטיה והצבאות של המדינות. המערכת האירופאית החדשה שנוצרה יוצאה ליבשות אמריקה, אפריקה ואסיה דרך הקולוניאליזם. המערכת הבין-לאומית המודרנית הוקמה סופית לאחר תהליך הדה-קולוניזציה שהתרחש בזמן המלחמה הקרה. אף על פי כן, ישנן מספר מדינות שלא שילבו את מערכת מדינות הלאום.
הוראת תחום היחסים הבין-לאומיים החלה לראשונה, בשנת 1924, בעיקר מהצורך המדעי להבין את הסיבות ותוצאות מלחמת העולם הראשונה. האוניברסיטה הראשונה שחנכה מחלקה ליחסים בין־לאומיים, הייתה בית הספר לכלכלה של לונדון ( The London School of Economics and Political Science – LSE).
תאוריות

בתחום היְחסים הבין-לאומיים התפתחו לאורך שנות המחקר מספר תבניות מחשבה תאורטיות, או 'מסגרות חשיבה', המכונות 'פרדיגמות'. שְלוש פרדיגמות מרכזיות בתחום הן: הריאליזם הפוליטי, הליברליזם והמרקסיזם. בעשור האחרון נוספה לגישות אלו, גישת המחשבה הקונסטרוקטיביסטית. תבניות חשיבה אלו, שואפות להסביר התרחשויות במערכת הבין-לאומית לאורך ההיסטוריה, בעזרת המשגה תאורטית, ובעקבות כך להסיק מסקנות מועילות ומלמדות, על מנת למנוע את הישנותם של אירועים שליליים שהתרחשו לאורך ההיסטוריה האנושית.
בנוסף לכך, חלוקה נוספת שמקובל לשלבה בתאוריות של היחסים הבין־לאומיים, כדי לשפר את הבנתם של תרחישים בין-לאומיים, מתייחסת לרמות הניתוח של התנהגות השחקנים השונים במערכת הבין־לאומית. בהקשר זה קיימות רמות ניתוח מרכזיות שונות התלויות בתוכנית המחקר:
רמת המערכת הבין-לאומית, מתייחסת למבנה המערכת ולדומיננטיות המעצמות (חד-קוטבי/דו-קוטבי/רב-קוטבי), חלוקת העוצמה הצבאית והכלכלית, תפוצת נשק גרעיני וכדומה.
רמת האזור, מתייחסת לאופי האזור מבחינת יציבות פוליטית וכלכלית, בריתות, הסכמי שלום ואינטראקציות עם אזורים אחרים.
רמת תת-האזור, מתייחסת לקבוצות מיעוטים הדורשות הגדרה עצמית, גבולות פוליטיים לא קבועים, קונפליקטים ומלחמות אזרחים.
רמת המדינה, בודקת את ההשפעה של בעיות ותהליכים פנימיים על קבלת ההחלטות של מדינה בפוליטיקה העולמית, אופי המשטר, יציבות הכלכלה, מיליטרזים ועוד.
רמת החברה, מתייחסת לקבוצות חברתיות, שבטים, עדות ותנועות מחאה אשר עלולות להשפיע על סדר היום הלאומי וכתוצאת מכך יכולות לנבוע השלכות על הסדר האזורי והעולמי.
רמת הפרט, מתייחסת בעיקר למנהיגות היחיד, האדם העומד בראש המדינה, כיצד משפיע מצבו הנפשי, הפיסי והכללי של מנהיג על פעולותיה של מדינה.
| --- | --- |
 :  ראו גם – האסכולה האנגלית
מושגי יסוד ביחסים בין-לאומיים > הגדרות של מדינות > מעצמה

מעצמה היא מדינה בעלת השפעה וכוח כלכלי, צבאי או תרבותי, הנותן לה השפעת יתר על היחסים בין-לאומיים, כמו ארצות הברית, צרפת, רוסיה וסין.
ישנם שלושה סוגי מעצמות:
מעצמה צבאית: מדינה בעלת בעלת השפעה צבאי וכוח צבאי רב (כמו ארצות הברית).
מעצמה כלכלית: מדינה בעלת השפעה כלכלית וכוח כלכלי רב (כגון יפן).
מעצמה תרבותית: מדינה בעלת השפעה תרבותית וכוח תרבותי רב (לדוגמה, בריטניה).
מקובל לומר כי קיימות שש מעצמות שמשלבות את כל שלושת הסוגים: ארצות הברית, רוסיה, סין, בריטניה, צרפת וגרמניה. מתוכן ארצות הברית היא מעצמת העל היחידה בעולם (לאחר פירוק ברית המועצות) ואילו בריטניה וצרפת היו בעבר מעצמות על.
מושגי יסוד ביחסים בין-לאומיים > הגדרות של מדינות > אימפריה

אימפריה היא ריבונות פוליטית, למשל מדינה, השולטת על שטחים נרחבים שמתגוררות בהם אוכלוסיות שונות מבחינה אתנית ותרבותית ממרכזה השלטוני. מצב זה נוצר כתוצאה מהתפשטותה של אימפריה אל שטחים חדשים, לצורך הקמת מושבות ותוך אכיפת שלטונה עליהן וניצול אוצרות הטבע וכוח האדם שלהן. מדינות רבות באירופה, כגון איטליה, צרפת, הולנד ובריטניה היו בעבר אימפריות קולוניאליות. בריטניה הקימה את האימפריה הגדולה בהיסטוריה (מבחינות שטח, אוכלוסייה, כלכלה ועוד), אך האימפריה הגדולה ביותר מבחינת שליטה ברצף יבשתי הייתה האימפריה המונגולית, שהיו בבעלותה שטחים נרחבים ברחבי אסיה ואירופה.
מושגי יסוד ביחסים בין-לאומיים > כלים לקיום יחסים בין-לאומיים בין מדינות > חתימת הסכמים וחוזים

דיפלומטיה היא ניהול משא ומתן בין מדינות שונות שלא בדרכי מלחמה או עימות, בעיקר על ידי חתימת חוזים והסכמים.
ישנם מספר סוגי הסכמים וחוזים בין-לאומיים:
הסכם שלום: הוא מצב של יחס דיפלומטי בין מדינות והוא הניגוד של מצב המלחמה. במצב של שלום, היחסים בין שתי מדינות או יותר אינם כוללים עימות אלים ובין הצדדים שוררת הסכמה (בעל-פה או בכתב) ליישב כל מחלוקת שתתגלה ביניהם בהתדיינות ובמשא ומתן ולא באמצעות הפעלת כוח וכפייה.
הסכם נורמליזציה: הסכם הקובע שהיחסים בין המדינות יהיו נורמליים, אם כי פחות מיחסים דיפלומטיים מלאים.
הפסקת לחימה: הפסקת מלחמה מסיבות שונות.
שביתת נשק: שביתת נשק היא סיומה של מלחמה או עימות אלים אחר, בעקבות הסכמתם של הצדדים הלוחמים על צעד זה.
הפסקת אש: מצב בו הצדדים הלוחמים מחליטים להפסיק את פעולות הלחימה ביניהם, כדי לנהל שיחות על סיום מצב העימות בדרכי שלום.
הפוגה: הפסקת לחימה זמנית, לשם פינוי פצועים, ציון חג חשוב וכדומה, והיא נובעת במידה רבה מעייפות הצדדים הלוחמים. ההפוגה נקבעת בהסכמה בין הצדדים הלוחמים, ולעיתים נקבע לה זמן קצוב ומוגדר מראש.
הסכם שיתוף פעולה: הסכם שנחתם בין מדינות על מנת ליצור שיתוף פעולה בתחום מסוים, לרוב הסכם כזה נוצר בעקבות אינטרס משותף לשני הצדדים.
הסכם שיתוף פעולה צבאי: הסכם בו שני הצדדים מתחייבים לסייע אחד לשני בנושאים צבאיים. לדוגמה תקיפה משותפת של מספר מדינות כנגד מדינה אחת, או סיוע הדדי בעת מלחמה.
הסכם שיתוף פעולה כלכלי: הסכם בו שני הצדדים מתחייבים לסייע אחד לשני בנושאים כלכליים. לדוגמה הקמת פרויקטים משותפים, או סיוע כלכלי הדדי בעת משבר כלכלי.
הסכם הגנה: הסכם בו מדינה אחת מתחייבת להגן במידת הצורך על מדינה אחרת בתמורה לתשלום כלשהו.
הסכם אי-תקיפה: הסכם בו שני הצדדים מתחייבים לא לתקוף אחד את השני, אך לאו דווקא לסייע.
חוזה סחר: הסכם בו מדינה אחת רוכשת סחורות ממדינה אחרת, ומשלמת לה בכסף, בנתינת סחורות אחרות או בחתימת הסכם כלשהו (לדוגמה נפט תמורת הסכם הגנה).
מושגי יסוד ביחסים בין-לאומיים > כלים לקיום יחסים בין-לאומיים בין מדינות > הטלת סנקציות

סנקציה היא ענישה למען מטרה מסוימת. לרוב ענישה זאת מתבצעת כאשר מדינה אינה פועלת בהתאם לרצונה של מדינה אחרת. המדינה האחרת אינה רוצה להיגרר למלחמה, אז היא מטילה על המדינה סנקציה על מנת להכריח אותה לפעול על-פי רצונה. סנקציה לרוב תהיה כלכלית, כגון ביטול חוזי סחר ואי שיתוף פעולה כלכלי איתה. לדוגמה: הקהילה הבין-לאומית הטילה בעבר סנקציות על איראן בשל תוכנית הגרעין האיראנית.
מושגי יסוד ביחסים בין-לאומיים > כלים לקיום יחסים בין-לאומיים בין מדינות > הכרזת מלחמה

מלחמה היא מאבק מזוין (עם שימוש נשק) על מנת להכריע מטרה מסוימת שלא בדרכי שלום. לרוב מלחמה נוצרת כתוצאה מסכסוך בין מדינות שלא הצליחו לפתור בדרכי שלום והידברות. לעיתים מלחמה נוצרת בעקבות רצון של מדינה מסוימת לכבוש מדינה אחרת במטרה לחזק את ביטחונה, להשיג משאבים טבעיים וכו'.
מוסדות וארגונים בין-לאומיים

האו"ם
ארגונים אזוריים
ארגונים באירופה
האיחוד האירופי
גוש האירו
מועצת אירופה
האזור הכלכלי האירופי
אזור שנגן
ארגונים באמריקה הלטינית
קבוצת ריו
הקהילייה הקריבית
מרקוסור
איגוד מדינות דרום-מזרח אסיה
הליגה הערבית
הארגון לשיתוף פעולה אסלאמי
האיחוד האפריקאי
חבר העמים הבריטי
ארגון שאנגחאי לשיתוף פעולה
ארגון מדינות אמריקה
הארגון לביטחון ולשיתוף פעולה באירופה
נאט"ו
הארגון לשיתוף פעולה ולפיתוח כלכלי (OECD)
ארגון המדינות המתועשות
ראו גם

מדע המדינה
מדיניות חוץ
גאופוליטיקה
דיפלומטיה
עמנואל אדלר
לקריאה נוספת > תאוריות

Norman Angell The Great Illusion (London: Heinemann, 1910)
Hedley Bull Anarchical Society (New York: Columbia University Press, 1977)
Robert Cooper The Post-Modern State
Goodin, Robert E., and Hans-Dieter Klingemann, eds. A New Handbook of Political Science (1998) ch 16-19 pp 401–78 excerpt and text search
Robert Keohane After Hegemony
Hans Köchler, Democracy and the International Rule of Law. Vienna/New York: Springer, 1995
Andrew Linklater Men and citizens in the theory of international relations
Reinhold Niebuhr Moral Man and Immoral Society 1932
Joseph Nye Soft Power: The Means to Success in World Politics, Public Affairs Ltd 2004
Paul Raskin The Great Transition Today: A Report from the Future
J. Ann Tickner Gender in International Relations (New York: Columbia University Press, 1992)
Kenneth Waltz Man, the State, and War
Kenneth Waltz Theory of International Politics (1979), examines the foundation of By Bar
Michael Walzer Just and Unjust Wars 1977
Alexander Wendt Social Theory of International Politics 1999
J. Martin Rochester Fundamental Principles of International Relations (Westview Press, 2010)
לקריאה נוספת > היסטוריה של היחסים הבין-לאומיים

New Cambridge Modern History (13 vol 1957-79), thorough coverage from 1500 to 1900
Black, Jeremy. A History of Diplomacy (2010)
Calvocoressi, Peter. World Politics since 1945 (9th Edition, 2008) 956pp excerpt and text search
E. H. Carr Twenty Years Crisis (1940), 1919–39
Kennedy, Paul. The Rise and Fall of the Great Powers Economic Change and Military Conflict From 1500-2000 (1987), stress on economic and military factors
Kissinger, Henry. Diplomacy (1995), not a memoir but an interpretive history of international diplomacy since the late 18th century
Schroeder, Paul W. The Transformation of European Politics 1763-1848 (Oxford History of Modern Europe) (1994) 920pp; history and analysis of major diplomacy
Taylor, A.J.P. The Struggle for Mastery in Europe 1848–1918 (1954) (Oxford History of Modern Europe) 638pp; history and analysis of major diplomacy
מעצמות כלליות על פי רמת השפעה
קולוניאליזציה של מדינות העולם מ-1492 ועד 2007
אוניה מעבירה סחורות בתעלת פנמה
טנק M1 אברהמס אמריקני מפטרל בעיראק, 2008
בניין המזכירות של האומות המאוחדות, חלק ממטה האומות המאוחדות בניו יורק
הפועל בת ים (כדורגל)

הפועל בת ים הייתה קבוצת כדורגל ישראלית מהעיר בת ים, שבשיאה שיחקה בליגת המשנה. משחקי הבית של הקבוצה נערכו באצטדיון העירוני בת ים שבדרום-מזרח העיר.
הקבוצה נוסדה בשנת 1951, פורקה בשנת 2004, והוקמה מחדש בשנת 2012. בשנת 2018 התאחדה עם מכבי עירוני בת ים, ובשנים 2023-2019 מוזגה עם בית"ר תל אביב, והקבוצה המאוחדת נקראה בית"ר תל אביב בת ים.
היסטוריה

הפועל בת ים נוסדה בשנת 1951 והגיעה בשיאה לליגת המשנה כאשר בסיום עונת 1977–1978 העפילה לראשונה בתולדותיה לליגה הארצית, הליגה השנייה דאז. הקבוצה שרדה שנתיים בליגת המשנה, ובשנת 1980 נשרה חזרה לליגה א'.
בשנת 1987 שבה הפועל בת ים לליגה השנייה אחרי 7 שנות היעדרות, לאחר שגברה במשחקי המבחן על מכבי חדרה והפועל מרמורק וסיימה בתיקו עם הפועל רמת גן. בעונתה השנייה בליגה הארצית סיימה הקבוצה במקום הלפני האחרון והייתה אמורה לרדת חזרה לליגה א', אך בית"ר רמלה שסיימה מקום אחד מעליה הורשעה בקניית והטעיית משחקים והורדה לליגה א', והפועל בת ים נשארה בליגה הארצית.
בשנת 1991, אחרי 4 שנים בליגה הארצית, נשרה הפועל בת ים בחזרה לליגה א', לאחר שכשלה במשחקי המבחן מול הכח רמת גן והפועל עכו.
בשנת 1993, לאחר שנתיים בליגה א', שבה הפועל בת ים לליגה הארצית, ובמשך ארבע עונות נאבקה בצמרת הטבלה על העלייה לליגה הבכירה.
בשנת 1997 נקלע בעלי הקבוצה דאז, ויקטור טל, לקשיים כלכליים, והקבוצה נמכרה ליוני שקד והידרדרה במורדי הליגות. בשנת 1999 סיימה הקבוצה במקום ה-12 בליגה הארצית ובעקבות השינוי שנערך באותה עת במבנה הליגות היא ירדה למעשה לליגה השלישית.
בשנת 2002 ניצלה הפועל בת ים מירידה לליגה א' (הליגה הרביעית דאז) בזכות ניצחון 2–1 על הפועל ירושלים במחזור הסיום משער ניצחון שהובקע בדקה ה-90. עונה מאוחר יותר נשרה הקבוצה לליגה א', ובחלוף עונה נוספת ירדה הקבוצה לליגה ב' והתפרקה סופית בשנת 2004. במקומה של הפועל בת ים, הוקמה קבוצה עירונית מאוחדת - מכבי עירוני בת ים.
בשנת 2012 נוסדה הפועל בת ים נוסדה מחדש והחלה את דרכה בליגה ג'.בעונתה הראשונה לאחר הקמתה מחדש העפילה הקבוצה לליגה ב'. את הקבוצה הדריך פליקס חלפון אשר שימש כמאמן-שחקן. בתום עונה אחת נשרה הקבוצה בחזרה לליגה ג'.
בשנת 2018 אוחדה הקבוצה עם מחלקות הנוער של מכבי עירוני בת ים, והקבוצה המאוחדת נקראה מ.ס. עירוני בת ים ושיחקה עונה אחת בליגה ג'.
בשנת 2019 מוזגה הקבוצה המאוחדת עם בית"ר תל אביב, והקבוצה נקראת בית"ר תל אביב בת ים. במסגרת האיחוד יעביר המועדון לבת ים את כל פעילותו, כולל מחלקת הנוער, וקבוצת הבוגרים תעבור לשחק באצטדיון העירוני בת ים בעתיד לאחר שישודרג לדרישות הליגה הלאומית.
תארים

גביע הטוטו (ליגת המשנה): 1987/1988, 1994/1995
הערות שוליים

↑  הפועל בת-ים עלתה לליגה הארצית, מעריב 28 במאי 1978
↑  בת-ים שיחקה כמו קבוצה בליגה הארצית, מעריב 28 במאי 1978
↑  אסי ממן, ‏הפועל בת ים קמה לתחייה, חלפון: התנאים נפלאים, באתר ONE‏, 11 באוגוסט 2012
↑  התחלה חדשה, באתר "גל גפן בת ים", 24 באוגוסט 2018
הרברט שמאלץ

| --- | --- |

"התעוררות גדולה", 1890
 לידה:  1 ביוני 1856 לונדון, הממלכה המאוחדת של בריטניה הגדולה ואירלנד 
 פטירה:  24 בנובמבר 1935 (בגיל 79) לונדון, הממלכה המאוחדת 
 מקום לימודים:  הקולג' המלכותי לאמנות, לונדון 
 זרם באמנות:  האחווה הפרה-רפאליטית 
 
הרברט שמאלץ (באנגלית: Herbert Schmalz‏: 1 ביוני 1856 – 24 בנובמבר 1935) היה צייר אנגלי.
ביוגרפיה

שמאלץ נולד באנגליה לקונסול הגרמני גוסטב שמאלץ ולאשתו האנגליה מרגרט קרמייקל, בתו הבכורה של הצייר, ג'יימס וילסון קרמייקל. הוא קיבל השכלה בסיסית בציור בלונדון, תחילה בבית הספר לאמנות סאות' קנזינגטון (בשנת 1896 שינה את שמו לקולג' המלכותי לאמנות (RCA)) ואחר כך באקדמיה המלכותית לאמנויות (RA), שם למד אצל פרנק דיקסי, סטנהופ פורבס וארתור האקר. הוא המשיך את לימודיו באקדמיה המלכותית לאמנויות היפות של אנטוורפן.
לאחר שובו ללונדון עשה לעצמו שם כצייר היסטוריה, עם סגנון המושפע מהפרה-רפאליטים והאוריינטליסטים. ב-1884 הציג בהצלחה את ציורו באקדמיה המלכותית לאמנויות. לאחר מסע לירושלים בשנת 1890 הוא יצר סדרה של ציורים עם נושאי הברית החדשה, כאשר "השיבה מגולגולתא" (1891) הוא אחד הידועים ביותר.
לאחר 1895 שמאלץ צייר יותר פורטרטים. בשנת 1900 הוא ערך תערוכת יחיד גדולה באגודה לאמנות יפה ברחוב בונד.
שמאלץ היה מיודד עם ויליאם הולמן האנט, ואל פרינספ ופרדריק לייטון.
ב-1918, לאחר שגרמניה הובסה במלחמת העולם הראשונה, הוא אימץ את שם הנעורים של אמו.
גלריה

השיבה מגולגולתה, 1890
מבטה האחרון של מלכת זנוביה על תדמור, 1888
אימוגן (מסימבלין של ויליאם שייקספיר), 1888
נידיה, הילדה העיוורת של פומפיי, 1890
הערות שוליים

↑  Herbert Gustave Schmalz (1856-1935), www.christies.com (באנגלית)
↑  Trevor Blakemore, The art of Herbert Schmalz: with monographs on certain pictures by various writers, and 64 illustrations (London: 1911
↑  Apollo, Volume 23 (1976), p. 291.
| --- | --- |
בקרת זהויות :  AGSA: 3075  ISNI: 0000 0000 6852 8419  RKD: 70654  SNAC: w6rg0762  SUDOC: 160398231  ULAN: 500026590  VIAF: 95845854   WorldCat (עם VIAF): 95845854
דיסני XD

| --- | --- |

לוגו הערוץ, החל מ-2015
 פרטי הערוץ
 מדינה:  ארצות הברית ארצות הברית
 סוג:  ערוץ ילדים
 תאריך השקה:  13 בפברואר 2009
 בעלות:  Disney–ABC Television Group (חברת וולט דיסני)
 שפה:  אנגלית
 משרד ראשי:  ברבנק, קליפורניהארצות הברית
 disneyxd.disney.com
דיסני XD הוא ערוץ טלוויזיה אמריקאי בבעלות יחידת ערוצי דיסני העולמית של קבוצת הטלוויזיה דיסני-ABC, חלק מחטיבת רשתות המדיה של חברת וולט דיסני. קהל היעד של הערוץ הוא ילדים בגיל 6–15, ותכניו כוללים סדרות טלוויזיה בשידור ראשון, הפקות מקור וסרטים מערוץ האחות ערוץ דיסני, סרטי קולנוע וסדרות לייב-אקשן ואנימציה ממפיצים שונים.
הערוץ שודר בישראל ללקוחות HOT, בערוץ 72 בתחילת חודש ינואר 2018, אך ירד בסופו.
היסטוריה

ערוץ דיסני XD הושק ב-13 בפברואר 2009, ותפס את מקומו של ערוץ Toon Disney. רוב התוכניות בערוץ - בעיקר סדרות אנימציה - שודרו בעבר ב-Toon Disney, בעיקר כחלק מרצועת השידור ג'טיקס, ששודרה לראשונה ב-2004 ושודרה בToon Disney עד לסגירת הערוץ. ב-2015 רוענן סמליל הערוץ.
סדרות הערוץ > סדרות שמשודרות כיום > הפקות מקור (לייב-אקשן)

קירבי באקטס (2014-)
המדריך של הגיימר להכל (2015-)
מעבדה לכוחות על: יחידת עילית (2016-)
סדרות הערוץ > סדרות שמשודרות כיום > הפקות מקור (אנימציה)

פן זירו - גיבור במשרה חלקית (2014-)
בוטן וחמוצניק (2015-)
!Future-Worm ‏(2016-)
חוקי המרפי של מיילו (2016-)
סדרות הערוץ > סדרות שמשודרות כיום > הפקות מקור (יחד עם ערוץ דיסני)

סטאר נגד כוחות הרשע (2015-2019)
מותחים בהליכה (2016-)
MECH-X4 ‏(2016-)